कामना विष्ट

कामना विष्ट एक नेपाली महिला भलिबल खेलाडी हुन्। उनको जन्म वि.स. २०५६ साल पुस १७ गते भएको थियो। कामना विष्ट हाल नेपाल पुलिस क्लबबाट क्लब स्तरीय भलिबल प्रतियोगिताहरूमा सहभागीता जनाउने गर्दछिन्।

नेपाल भलिबल संघले पहिलो पटक भलिबल विकासमा योगदान पुर्याउने खेलाडी र प्रशिक्षकलाई सम्मानका लागि आयोजना गरेको एनभीए वर्ष पुरस्कार २०७४ अन्तर्गत उनले उदयीमान महिला खेलाडीको पुरस्कार जितेकी थिइन् ।

प्रारम्भिक जीवन
कामना बिष्टको जन्म २०५६ साल पुस १७ गते जाजरकोट जिल्लाको खलङ्गामा भएको थियो। कामनाको बुबाको नाम हरिहर बिष्ट र आमाको नाम लक्ष्मी बिष्ट हो। हाल कामना भलिबल खेलाडी भए पनि पहिले खासमा एथ्लेटिक्सकी खेलाडी थिईन्।

खेल जीवन
कामना बिष्ट विभागीय टिम नेपाल पुलिस क्लबकी भरपर्दो खेलाडी हुन्, भने नेपाली भलिबलको भविष्य समेत हुन्। सातौँ राष्ट्रिय खेलकुद २०७३ उनले सहभागीता जनाएको पहिलो राष्ट्रिय स्तरको प्रतियोगिता थियो। उनले मध्यपश्चिमबाट खेलेकी थिईन्। उनले यसै राष्ट्रिय खेलकुदमा गरेको उत्कृष्ट प्रदर्शनीकै कारण नेपाल पुलिस क्लबमा आबद्ध हुन सफल भएकि थिइन्।

उपाधिहरू
नेपाल पुलिस क्लब
ढोरपाटन महिला डबल लिग भलिबल प्रतियोगिता
विजेता(१):२०७५

सम्मान तथा पुरस्कारहरू
ढोरपाटन महिला डबल लिग भलिबल प्रतियोगिता २०७५ उत्कृष्ट खेलाडी 
एनभिए उदयीमान महिला खेलाडी:२०७४,

सन्दर्भ सामाग्रीहरु

बाह्य सुत्रहरू

श्रेणी:नेपाली महिलाहरू
श्रेणी:नेपाली महिला भलिबल खेलाडीहरू
श्रेणी:विकी विमिन एडिटाथन २०१९ मा बनाइएका तथा सुधारिएका लेखहरू